DANI KRUHA

I ove godine 17.10.2018. Osnovna škola Stoja obilježila je Dan kruha. Učenici od 1. do 8. razreda donijeli su razne stvari koje predstavljaju plodove zemlje i kojima zahvaljujemo za svo bogatstvo koje nam pruža cijele godine.  
 Bilo je tu kruha, kolača i drugih pekarskih proizvoda, pekmeza, bundeva, kestenja i ostalog voća i povrća, kao i literarnih i likovnih radova. Izložba je održana u prostoru produženog boravka, a svaki je razred imao svoj stol na kojem je izložio svoje plodove i uradke.  
 Najzanimljiviji stol i najviše truda pokazali su prvaščići koji su donijeli košaru punu raznog voća. Lara Knežević (6.a) potrudila se napraviti likovni prikaz bundeve, a 1.b je od glinamola izradio jesensko voće i povrće.  
 Zahvaljujemo roditeljima koji su pomogli da se i ove godine na prigodan način zahvalimo za hranu bez koje nam nema života.

Marko Josipović 6.a